খোঁজ নিয়ে জানা যায়, রোববার সকাল সাড়ে আটটার দিকে সখীপুর পৌরসভার ৭নম্বর ওয়ার্ডের জেলখানামোড় থেকে ভ্যানচালক ওসমান দুইজন যাত্রী নিয়ে সখীপুর মুখতার ফোয়ারা-উপজেলা সড়কের সখীপুর বাজারের কাছে আল ইহসান হাসপাতালের সামনে নামিয়ে দেন। ভ্যান থেকে নেমে ওই দুই যাত্রী ভাড়া না দিয়ে নিজেদের পুলিশ পরিচয় দিয়ে গোপন তথ্য সংগ্রহের কথা বলে অপেক্ষমাণ মাইক্রোবাসে তোলেন ভ্যানচালক ওসমানকে। এদিকে গাড়িতে ওঠার সঙ্গে সঙ্গে গেট বন্ধ করে পুলিশ পরিচয়ধারী ওই দুইজন তার মুখ বেধে মোবাইল ফোনটি ছিনিয়ে নেয়। এক পর্যায়ে সখীপুর-ঢাকা মহাসড়কে মির্জাপুর ক্যাডেট কলেজের সামনে সড়কের পাশে ওসমানকে রেখে যায়। ওসমান দুপুর ১২টার দিকে সখীপুর ফিরে এসে অটোভ্যানটি খুঁজে পায়নি। পরে ওসমান সখীপুর থানায় গিয়ে লিখিত অভিযোগ করেছেন।